Simo Taavetti Hämäläinen

Simo Taavetti Hämäläinen (30. joulukuuta 1913 Pielisjärvi – 30. joulukuuta 1977 Helsinki)Kuolleita (maksullinen artikkeli) Helsingin Sanomat 18.1.1978, HS Aikakone. Viitattu 13.4.2018. oli suomen kielen tutkija, joka oli Helsingin yliopiston suomen kielen lehtori vuosina 1957–1963 ja 1966–1972.Humanistinen tiedekunta, suomen kieli ja sen sukukielet, viitattu 16.7.2013.

Hämäläinen valmistui filosofian kandidaatiksi vuonna 1937 ja lisensiaatiksi vuonna 1960. Hän keräsi vuosina 1937–1940 Sanakirjasäätiön stipendiaattina kansankielen sanakirjaa varten sanastoa Nilsiän murteesta sekä vuonna 1945 Rovaniemen ja Inkerin Tyrön murteista. Hämäläinen oli Nykysuomen sanakirjan toimittajana vuosina 1946–1957 ja Sanakirjasäätiön johtajana 1963–1965.

Hämäläinen osallistui talvisotaan tulenjohtajana Kollaan rintamalla ja jatkosotaan patterin päällikkönä. Hänen tunnetuin julkaisunsa on vuonna 1963 ilmestynyt Suomalainen sotilasslangi.

Teokset
 Suomalainen sotilasslangi. 1, Sanasto, Suomalaisen kirjallisuuden seura, 1963, Suomalaisen Kirjallisuuden Seuran toimituksia, 273, ISSN 0355-1768

Lähteet

Luokka:Suomalaiset kielitieteilijät
Luokka:Vuonna 1913 syntyneet
Luokka:Vuonna 1977 kuolleet